17.45: Prioritér én af fire forskellige workshops.\n20.00: Seminaret afsluttes i de respektive workshops. I prioriterer workshops her.\nWorkshop 1: Genteknologi til industriel produktion af medicin\nGenteknologi til industriel produktion af medicin (Sune – bioteknologisk ingeniør). Genteknologi anvendes ofte til at producere nye lægemidler. Nogle lægemidler er baseret på proteiner, som kun kan produceres i levende celler. Den basale teori til forståelse for emnet, vil blive gennemgået i begyndelsen af undervisningsforløbet. Herefter gennemgåes forløbet fra identifikation af et funktionelt protein til det biofarmaceutiske protein; Insulin. Fokus vil være på produktion af lægemiddel med levende celler og den efterfølgende oprensningsfase og så vil vi diskutere etiske dilemmaer.\nWorkshop 2: Fødevarevidenskab – hverdagens mad\nFødevarevidenskab – hverdagens mad (Bjarke – agrobiologi). I hverdagen møder vi fødevarevidenskab, når vi eksempelvis steger et æg, drikker en kop kaffe, steger en bøf eller blot er ude at handle. Eksempelvis afhænger brødkvalitet både af dyrkningsforhold, ingredienser, æltning og bagning. Alt sammen elementer der kan beskrives ved biokemiske forhold.\nWorkshop 3: Insekter på menuen!\nInsekter på menuen! (Anders – biolgi). Skal vi ALLE til at spise insekter? Dette spørgsmål bliver besvaret fra en biologisk såvel som samfundsfaglig vinkel, når emner såsom bæredygtighed, sundhed, dyrevelfærd, klima, holdninger, værdier og befolkningsvækst bliver bragt i spil.\nWorkshop 4: Statik – vi kan bedst lide bygninger der står stille\nStatik – vi kan bedst lide bygninger der står stille (Anne – bygningsingeniør). Vi vil gerne have bygninger der står stille. Men hvorfor står de egentlig stille når det blæser? Hvilke elementer er nødvendige, for at der er stabilitet i alle retninger? Og hvordan skal disse samles?\nLetbane: Stop: Universitetsparken\nFind vej til auditorium I her


Hos os prioriterer vi sikkerhed meget højt, og vi ser den, som det aller vigtigste element ved e-handel. NETS har godkendt vores Internet betalingsløsning, og det er din garanti for sikkerheden bag din Internetbetaling. Derfor er køb og betaling online altid fuldstændig sikkert hos Gucca.\nLige meget hvad du køber hos os, har vi altid 30 dages returret. Det betyder ganske enkelt, at hvis du af en eller anden årsag alligevel ikke ønsker din vare, kan du returnere varen til os, hvorefter vi refunderer dine penge. Før du returnerer din vare, har du altid den mulighed at kontakte os, såfremt du har spørgsmål eller er i tvivl.\nVi ønsker ikke at lade dig vente i alt for lang tid på dit produkt, og vi har derfor fokus på at sikre levering på kortest mulig tid. Du har din vare i hænderne indenfor 1-2 hverdage, hvis vi har den på lager. Bemærk, at du altid kan se den præcise lagerstatus på hvert enkelt produkt. Er du i tvivl om lagerstatus eller leveringstid, så er det altid en god ide, at du sender en e-mail eller ringer til os.\nDu har mulighed for at vælge blandt mange typer betalinger, når du køber hos os. Den betalingsmulighed der passer bedst til dig, er selvfølgelig den du bør benytte. Lige meget hvilken betalingsmulighed, du vælger - så kan du altid føle dig tryg og sikker. Du ser alle betalingsmuligheder her. Når du betaler med betalingskort, så trækker vi først pengene, når vi sender dig dit produkt.\nOpstår der tvivl eller spørgsmål til Gucca.dk, så tag endelig kontakt til os. Vi er åben for henvendelser på hverdage imellem 10-15, og vi sidder altid klar til at yde dig kvalificeret hjælp med smil på læben og godt humør.\nHvis du ønsker det, så har du mulighed for at tracke din forsendelse, fra det sekund vi sender din ordre, til den er dig i hænde. Efter gennemførsel af købet kan du få adgang til din egen ordreside. På din ordreside kan du følge med i, hvornår dine varer afsendes fra vores lager. Når vi sender din pakke, vil du samtidig modtage en mail fra os.\nproduct_stock_yes product_offer_no product_preorder_no\tproduct_buyable_yes product_group_bog path_bog_forside path_bog_bøger path_bog_kropogsind path_bog_akuttepsykiatrisketilstande


Sensommerfestival kigger mod Norden\nfre 9/9 2016\nLate Summer Festival afholdes i år i Ringkøbing-Skjern Kommune, og med et ’vindue mod Norden’ præsenteres bl.a. to uropførelser på festivalen, som løber fra 15. til 18. september.\nPortrætkoncert: Axel Borup-Jørgensen\nman 10/2 2014\nVærkerne skal helst være så komplicerede og vanskelige for musikerne at spille, at man kan høre anstrengelsen i musikken.\nAxel Borup-Jørgensens musik i ny og moderne kontekst\nlør 26/10 2013\nDet vil altid være en spændende udfordring, at sætte gammelt musik op imod nyskrevet musik. Men det er også spændende at sætte ny musik i en endnu nyere kontekst. Med ikke mindre end 4 koncertkonstellationer i løbet af november, tages denne udfordring op af blandt andre Michala Petri og Mahan Esfahani og med Axel Borup-Jørgensens musik som en musikalsk installation\nBlokfløjtenisten Bolette Roed og de to guitarister Per Dybro Sørensen og Michael Norman har sammensat et program med musik af Sæby-komponisten Niels Chr. Rasmussen, Axel Borup-Jørgensen, Vagn Holmboe og Gunnar Berg. Den 6. februar opføres koncerten klokken 16.00 i Aalborg Kloster.\nTredobbelt fødselsdag i Hjørring\nAxel Borup-Jørgensen, Vagn Holmboe og Gunnar Berg fejres med en fælles fødselsdagskoncert i Hjørring søndag den 6. december klokken 14.


SYMBIONTER – SUPERKULTUR\nDer er en væsentlig forskel på parasitisme og symbiose. Det første er voldtægt, mens det andet er elskov, for nu at lægge brutalt ud – men så ved vi da, hvor vi står.\nTil hedengangne ESSEF skrev jeg et par klummer om FORSLAG TIL SOMMERFERIELÆSNING og OBSKURE ROMANER. Og man kan sådan set sige, at jeg hermed lige giver den øvelse lidt kunstigt åndedræt og en gang hjertestart med stød på stød (eller også bliver det bare et frankenstein-monster – det ku jo osse være), og tiltræder en modus af ældre dato.\nDette er således ikke en ekskurs udi det biologiske og zoologiske, i forhold til symbiose og symbionter (kun når det er til forståelsens fremme), men derimod en slags oversigt over romaner og noveller og film, der har temaet med i betragtning – primært, faktisk udelukkende, science fiction – og som jeg godt vil anbefale (om ikke andet så til genlæsning).\nBedstefar (nej, det er en Portugisisk Orlogsmand, på eng. “Bluebottle” – det er ikke et individ, men en koloni; sagde du “havgående myretue”? Ja – noget i den stil\nUnder overskriften “EXOBIOLOGI”, præsenterer Arthur C. Clarke i samlingen “Tidssonde”, 1969, James H. Schmitz’ “Bedstefar” (“Grandpa”, Analog 1955). Cord er en ung mand, der på en splitteranden planet, kommer i dramatisk kontakt med noget fundamentalt ved planetens økologi. Titlens “Bedstefar” er en slags åkande med en hvis doven mobilitet, der pludselig bliver “besat” og går bananas. Løsningen på det “mysterie” er novellens pointe.\nEt lignende tema gennemspiller Poul Anderson i novellen “Hiding Place” (1961), en del af hans Future History, med Nicholas van Rijn, David Falkayn og – senere – Dominic Flandry (det kommer vi tilbage til). Van Rijn er på røven! Rumskibets “konverter” er gået ned, og “adderkopperne” (hvabbehar?) er efter dem. Men så finder de et rumskib, bygget af en “anden race”, og border det. Problemet er nu, at finde besætningen, som åbenbart har gemt sig i lasten, der består af en regulær zoologisk have – eller ihvertfald specimenter til en sådan. Så hvor har besætningen gemt sig? Hvem er de? Hvordan og hvorledes? Og igen er løsning og pointe, at det er ikke 1 men 2 “andre racer”, der udgør besætningen.\nDenne model sætter Anderson i endnu højere gear i “The Rebel Worlds” (1969)\nRuka, Noga, Krippo, Kathryn og – ahr, det kan jo ikke være Flandry! Han mangler overskæg!\nOg en anden, mere dramatisk udgave:\nDette er en “didoner”, og helt metroseksuelt benævnes den “hesh” på engelsk og “haun” på dansk\nDet fede ved lige den hér symbiont er, at Anderson – gennem Flandry – gør sig overvejelser om, hvorledes denne symbiose er kommet istand. Og der skylder man måske lige at sige, at “rukaen” (aben) og “krippoen” (pelikan-frigat-fuglen) er blodsugere. Tanken er, at freksempel såkaldte “oksehakkere” – de dér rengørings-drosler, der sidder på såvel næsehorn som bøfler, og som – mens de renser pachydermerne for parasitter – også lige tager sig en slurk blod i ny og næ, muligvis og stærkt pressede, kunne gå over til en ren “blod-diæt”. Men “The Rebel Worlds” handler om andet end lige dette stærke krydderi. Og så vil jeg da lige indskyde, at Anderson også foretager sig lignende ekstrapoleringer i novellen “Epilogue”, hvor der skal gives en forklaring på en robotificeret Jord, i en fjern fremtid (James Hogan prøvede lignende med “Code Of The Lifemaker”, men det er anden snak).\nI en anden boldgade, men stadig Anderson, har vi novellen “Call Me Joe” (1957)\nDet er ikke Joe, men det er Anglesey!\nHistorien er, at en krøbling “styrer” et kunstigt frembragt væsen, der er landsat og bor på Jupiters overflade. Men pointen er en anden, og iøvrigt kommer vi ind omkring tropen Psi/ESP om lidt. Ikke desto mindre vil jeg da lige gentage, hvad andre også har konstateret: – Grandpa-Call Me Joe-cocktailen hedder, på filmisk: “Avatar” (og så ikke mere om den).\nI “Skyggernes Ambassadør” (Linda&Valentin) optræder der også en symbiont: – gruboerne og deres “piloter”, gopler med psioniske egenskaber. Men inden vi går videre af den sti, lad mig så lige nævne Hal Clements “Needle” (1950), om en udenjordisk detektiv, på størrelse med og af form som, en snotklat, der – nåja – slår sig sammen med en menneske-dreng for at spore en morder. Og skal vi også lige nævne “The Babel Fish” fra Douglas’ “Hitchhikers Guide …”?\nLad os da også lige vende de hér to:\nAltså – og sådan som jeg har forstået det – er dragterne selvstændige entiteter, der sammen med deres “human hosts” bliver til henholdvis … osv.\nDet er ikke nogen spritny ide. Allerede i et tussegammelt “Superman”-blad, var der en historie om en rumskibsfangetransport, der eksploderede, men “fangens” og “pilotens” dragter “overlevede” og “besatte” mennesker på Jorden. Og jeg beklager manglen på henvisninger – man må spørge sig for, men det er rigtigt nok.\nOg så går vi lige over i en anden slags symbiontisk symbiose-beskrivelse.\nDeciderede “cyborgs” ligger lidt udenfor nærværende indlægs begivenhedshorisont. Men idet den eksakte skelnen kan være noget vanskelig at foretage, tillad mig så at nævne Anne McAffreys “The Ship Who Sang” (1969), der (igen!) handler om en krøbling, der – dennegang – får overført sin hjerne til et stjerneskibs kommandobro. Interessant nok har hun brug for en (stærk) mand til alt vedrørende vedligeholdelse, hvorfor roman/novelle-serien hedder “Brain&Brawn” – altså “Sind&Sylte”. Jaja, sådan kan det gå. Og iøvrigt tror jeg også, at “Kronos”, i vor hjemlige Niels E. Nielsens “Skyggen Fra Sirius” er en ret organisk hjerne – og ikke en af hans sædvanlige krystallinske halvtænkere.\nEn lignende tematik (samt så meget mere og andet) introducerer Frank Herbert i “Destination: Void”. Heri bliver vi præsenterede for OMGs (Organic Mental Cores) – Little Joe, Myrtle etc – der osse er hjerner koblet op til rumskibe. Og i den roman er det sådan, at den mere motorisk ikke-udfordrede del af besætningen, faktisk må “gå ind” og være pseudo-OMCs, mens hovedopgaven (“you have to create an artificiel consciousness”) foregår. Og en hel bunke anden spektakel, “herbert-vise”. Hvilket er en trope – et tema, en problematik, nåja: en idé – der også kommer til udtryk i Brian Staplefords “Hooded Swan”-serie (1972 -1978), samt i tegneserien om rumhelten “Starlord” (1976) og hans “forhold” til “Ship”.\nMere mytologisk (religiøst?) er Kaptajn Ramstans forhold “sit” rumskib, “Al Buraq”, i Philip Jose Farmers “The Unreasoning Mask” (1981) – og jeg ved heller ikke, hvad jeg skal mene. Som i så mange Farmer-romaner (og noveller) står vi overfor spørgsmålet “er vi døde eller levende – “do I wake or dream”?? Men rideturen på al-Buraq (og slå lige det op og bliv forvirret!) er da meget sjov, så længe det varer.\nJeg ville også have sagt noget intelligent om Theodor Sturgeons “More Than Human” (1953) eller Michael Bishops “Transfigurations” (1973), men ved nøjere eftertanke har det vist ikke meget at gøre med “symbionter”, men mere med “gestalter”. Til gengæld vil jeg lige være pop-smart – evt. superkulturel, og bringe “midichlorians” på banen.\nBortset fra det uvederhæftige sludder&vrøvl i StarWars-sagaen, om at “midikolerikerne” er bærere af “The Force”, så er enhver organisme opbygget af celler (se ovenfor, s’il vous plait). Det interessante, både generelt og specifikt (ad/ref: – “dette indlæg”) er, at enhver (organisk) celle er en symbiont. Alle disse golgier, reticulummer, mitokondrier, ribosomer – oghvarvi? – var oprindeligt fritgående organismer, som i fællig og enighed besluttede sig til at bygge sig en ny tilværelse, til hvilket cellemembranen svarede “den klarer jeg!” Hvilket jo så betød, at de allesammen forskertsede muligheden for, at tiltræde en udviklingskaskade hinsides den GodWall, som cellemembranen havde dannet omkring deres “amniotiske hav”. Og der må være et princip i det, for også på større skala forefindes denne tilsyneladende “selvopofrelse” (se Stephen Jay Goulds “Små fisk- Store fisk”), og jeg skal kun fremdrage dén hér fidus:\nBemærk “sneglen” på bugen. Det er en “han”. Han er vokset sammen med “fruen” og fungerer nu kun som en forvokset testikel – en “sæd-leverandør”\nEn anden udfoldelse af det “princip”, der ligger bag “teorien” om “midichlorians”, kunne være “connectives”, således som dette begreb udfoldes i “Whipping Star” af Frank Herbert – en del af hans “Conscentiency”-serie.\nI denne roman, går det op for “vores helt”, Jorj X McKie, at “connectives” (på samme måde som SW’s midichlorians) er en “kraft”, der udnyttes på forskellig hvis af forskellige “racer”, og som udgår fra “Calebans” – ekstradimensionale væsener, hvis manifestation i “vores” Univers er det samme som stjerner. (Kom ikke og sig, at tingene ikke hænger sammen!!!)\nEndeligt er der to sjovt identiske mærkværdigheder, der nærmest kunne være toppen på kransekagen: for det første Stanislaw Lems “Solaris” (1961), hvor “solaristikkerne” funderer over om “Havet” muligvis kunne være resultatet af en fuldstændig sammensmeltning af alle livsformer på planeten – engang i fortiden. Og den anden er Douglas Wayne Barlowes “Amøbiske Hav”, fra hans “Expedition” (1990) om en rejse, en ekspedition, til planeten Darwin IV.\nSå tak for denne gang og gid det må gavne. Og næste gang skal vi snakke “Bracewell Probes”.\n9. august 2019 at 15:30\nDer ligger en promoverende selvudslettelse i den fantastiske litteratur, idet den ofte præsenterer læseren for nye og fantastiske begreber – for så senere at afsløre, at haha, det var slet ikke nyt alligevel. Sådan har jeg det med symbionter – jeg er ganske sikker på, at jeg første gang mødte ordet med afbillede Venom (og senere latterlige cash grab Carnage) som ung og var betaget af det – for hvor sejt var det lige, at de havde fundet på det.\nMen den regning måtte jo så betales år senere, da den stadig unge Janus opdagede, at de bare havde hugget det. De havde ikke skabt et nyt koncept med helt eget navn, men bare genbrugt. Suk, dybt suk.\nPå den anden side – eller på den fjerde, jeg ved det ikke – så står vi vel alle på skuldrene af fortidens spøgelser, og så er det nemt at vælte ned. Jeg er fuldstændig bindegalt besat af beskrivelser af det absolut “fremmede”, men – som du har ret i – er det bare meget sjældent man støder på det (eller også sker det det, at romanen får en “sequel” (nåja!), der så giver en “forklaring”, der gør det hele en smule trist.\nDet sindsvridende “anderledes” er jeg egentlig kun stødt på i 2xLem og 1 gang M.K Joseph.\nPersonligt har jeg en drøm om, at “opfinde” en mystifystisk mærkværvighed, der – muligvis – kan beskrives men ihvertfald ikke forklares. Det er bare en (skide) svær øvelse, hvis fortællingen også skal være bare nogenlunde læsbar. Og man står (scusi: – jeg står) hele tiden i begreb med, at lave en Solaris-parasit 8for nu at blive i “emnet”)\nMan skal finde sin indre Borges!


Ammepuden fra That's mine, er en multifunktionel ammepude, det betyder den kan både bruges under graviditeten, til at støtte den gravide mave når du sover på siden, under amningen og efter amningen. Hvis du binder en knude med de to ender, får du en dejlig blød stol, som baby kan ligge i, så I kan holde en god øjenkontakt med baby til en lille pludrende samtale. Ammepuden er produceret med en ekstra længde, og har…\nØmme muskler og trætte arme, grundet alt for mange timer i sofaen i den samme dårlige stilling, med baby i armene, måske endda uden en ammepude.\nMange nybagte mødre kan nikke genkendende til udfordringen med ømme muskler, når man i fællesskab med den lille ny, skal have amningen op at køre.\nAmmepuden er et super redskab, og den perfekte ammepude sikrer dig en god holdning og den optimale støtte, når sulten melder sig hos baby. En god ammepude er derfor need to have, når baby melder sin ankomst.\nTrods navnet er ammepuden også en rigtig god hjælp og støtte, til dig når baby skal have flaske.\nHar du svært ved at finde ud af hvilken ammepude, du skal vælge, blandt markedets mange ammepuder? Vi har lavet en ammepude test til dig, med et godt udvalg af markedets populære ammepuder, som forhåbentligt vil hjælpe dig på vej, til at finde den bedste ammepude til dig og dine behov.\nThat’s mine – Bedste ammepude\nAmmepuden fra That’s mine, er en multifunktionel ammepude, det betyder den kan både bruges under graviditeten, til at støtte den gravide mave når du sover på siden, under amningen og efter amningen.\nHvis du binder en knude med de to ender, får du en dejlig blød stol, som baby kan ligge i, så I kan holde en god øjenkontakt med baby til en lille pludrende samtale.\nAmmepuden er produceret med en ekstra længde, og har derfor god plads til at give støtte til to babyer, så venter du tvillinger, er dette måske ammepuden for dig.\nBrugervenlig ammepude, der er nem at tage i brug for førstegangsmødre\nBetræk i 100 % økologisk bomuld\nGod til dig der venter tvillinger\nTræk ikke i selve bladene, når du binder ammepuden\nDerfor skal du vælge That’s mine\nDenne ammepude er super god til dig der skal prøve en ammepude for første gang, den er nemlig nem at placere korrekt for at opnå optimal støtte, du binder blot de to ender bag på ryggen, og så er puden klar til brug.\nThat’s mine ammepude har et meget nutidigt design, ammepuden kommer i et væld af farver, med og uden mønstre, så du kan helt sikkert finde en ammepude, der matcher lige til din stil.\nPå ammepuden er der i hver ende påsyet et fint blad, i en dejlig økologisk bomuld så baby altid har en blød nusseklud lige ved hånden.\nDet aftagelige betræk i 100% økologisk bomuld, er i kvaliteten musselin, der er lækker blødt mod huden.\nFyldet i ammepuden er 100% antibakterielle krøyerkugler, der giver en god støtte.\nThat’s mine ammepuder fra 2021 og frem, kommer med en lynlås i selve inderpuden, hvilket gør det muligt for dig at tilføje nye krøyerkugler, når ammepuden med tiden af naturlige årsager mister lidt af sin fasthed.\nDu kan give baby følelsen af at ligge i en tryg favn, hvis du lægger ammepuden støttende op omkring baby, og med de to bløde blade liggende blit på babys mave.\nNår baby skal øve sig i at ligge på maven, er ammepuden også en rigtig god støtte, barnet kan placere med overkroppen på ammepuden, uden ammepuden synker sammen, baby har derfor rig mulighed for at komme op og kigge.\nRengøring af That’s mine ammepude\nBetrækket i økologisk bomuld kommer med lynlås og kan vaskes i maskinen i en vaskepose ved 40 grader.\nHusk at lyne lynlåsen på ammepuden, inden du kommer den i vaskemaskinen.\nDet kan være fristende at putte betrækket til ammepuden i tørretumbleren, men en tur i tørretumbleren, vil få musselin til at trække sig sammen og betrækket passer derfor ikke længere til puden.\nBbhugme graviditets- og ammepude – Bedste til højgravide\nBbhugme graviditets – og ammepude er udviklet i samarbejde med kvindelige kiropraktorer, der har tænkt designet ud fra deres faglige viden og erfaringer som gravide og mødre.\nDet betyder, puden er designet til at blive brugt af både mor og barn. Du vil derfor opleve puden, også støtter og aflaster din ryg under amningen, du kan altså sidde på gulvet og amme eller give flaske og fortsat sidde i en behagelig stilling, med støtte i lænden, så du ikke falder sammen.\nDerfor skal du vælge Bbhugme\nMange gravide døjer med dårlig nattesøvn, da det kan være svært at ligge komfortabelt med den gravide mave. Det anbefales, at højgravide ligger på siden, her er det oplagt at bruge puden fra Bbhugme.\nBbhugme graviditets- og ammepuden, giver den vordende mor en god støtte til den tunge mave, da den kan hvile på puden. Hvis du også placerer puden mellem dine knæ og ankler, får du ikke kun aflastet maven, men også ryggen, knæene og anklerne, vil blive aflastet og du vil ligge i en helt optimal sovestilling.\nMed silikone ringene i enden, kan du selv bestemme pudens hårdhed og længde, du trækker dem blot tættere på eller længere væk fra hinanden.\nBbhugme er en stor ammepude, den har en længde på hele 150 cm.\nBetrækket er produceret i 100 % oeko tex certificeret bomuld, og selve puden er fyldt med eps kugler.\nRengøring af Bbhugme graviditets- og ammepude\nPuden kan nemt tages ud af betrækket, du trækker blot silikone ringene helt af.\nBetrækket kan herefter vaskes i maskinen på 60 grader. Du kan vaske puden i hånden ved behov.\nEt lille tip: Puden kan være stor at vaske i hånden, giv i stedet puden er skylle tur under bruseren.\nMultifunktionel graviditets- og ammepude med en lang levetid\nMulighed for selv at bestemme længden og fasthed på puden\nStor at have med sig rundt\nHøj pris men god investering\nCam Cam – Bedste allergivenlige ammepude\nAmmepuden fra Cam Cam har det allergivenlige fyld Fossflake, En fossflakes ammepude er en meget allergivenlig ammepude, grundet den høje temperatur med vask ved 60 grader, og det at den kan tåle at blive vasket ofte.\nDerfor skal du vælge Cam Cam ammepude\nHos Cam Cam får du en behagelig ammepude med fossflakes fyld indkapslet i oeko tex bomuld.\nSelve betrækket til ammepuden skal tilkøbes ved siden af, hvis du godt kan lide at have lidt at skifte imellem, er fossflakes puden fra CamCam derfor et godt valg for dig, da betrækket købes separat. Du har altså mulighed for at have et par stykker, du kan skifte imellem.\nVanilla copenhagen og andre kendte mærker, sælger også betræk, der passer til Cam Cams ammepude, det er derfor helt sikkert muligt for dig at finde et lækkert betræk, du kan lige at se på og røre ved.\nFordelen ved et ekstra betræk er også, at du kan bruge ammepuden, selvom det andet betræk er til vask. Det anbefales ikke at bruge fossflakes ammepuden uden betræk.\nAmmepuden fra Cam Cam er en v formet ammepude. Den har en god længde, der alt efter placering, også kan komme om og give dig ekstra støtte omme i en lænden.\nRengøring af Cam Cam ammepude\nEn fossflakes ammepude, kan modsat de fleste andre puder, vaskes ved 60 grader, samt komme i tørretumbleren ved lav temperatur på mindre end 60 grader.\nHer er altså ikke kun tale op betrækket til puden, men selve puden.\nFor at ammepuden bibeholder sin fylde og form, er det vigtigt at tage ammepuden ud af maskinen, med det samme den er færdig, og sørge for at ryste ammepuden godt igennem.\nEt lille tip er at give selve puden et kort tur i tørretumbleren på 40 grader, så forbliver puden dejlig blød og lækker, selv efter vask.\nBlød, men med en god fasthed og støtte\nHele puden kan vaskes i maskinen\nBetræk skal tilkøbes\nErgobaby Natural Curve – Bedste til børn med refluks\nErgobaby ammepude er udviklet i samarbejde med sundhedsplejerske og ammevejledere. Ideen med ammepuden er, at den ikke går ud af form, så du hele tiden har en optimal støtte under amningen.\nAmmepuden er produceret med en lille niveauforskel, så babys hoved løftes let og maven dermed ligger lavere end hovedet, hvilket afhjælper refluks, samt hjælper baby med fordøjelsen af mælken, det samme gør sig gældende hvis baby skal have en flaske.\nDerfor skal du vælge Ergobaby Natural Curve ammepude\nErgobaby Natural Curve er ikke som de fleste ammepuder, denne ammepude er produceret i en fast formstøbt skum. Du skal ikke lade dig narrer af den faste pude, og tro ammepuden kun kan bruges til en ammestilling, du kan nemt placere babyen i en mere ydre ammestilling, ved blot at rykke puden til den ønskede side.\nBliver din baby urolig under amningen eller får du brug for at ændre position, kan du rejse dig op uden, at du forstyrrer baby i at spise. Du trækker blot puden let ind til dig, mens du holder den. Den faste form på hele puden, gør at puden hjælper dig med at løfte baby.\nAmmepuden fra Ergobaby er derfor et godt alternativ, og start til dig der ønsker at amme i viklen, men måske ikke helt har kunne få det til at fungere.\nErgobaby Natural Curve kommer med et behageligt vaskbart betræk, der kan købes i 3 forskellige farver.\nBetrækket er syet i to forskellige tekstiler, baby kommer til at ligge på en blød velour af 100% polyester, mens resten af ammepuden er syet i en fin vævet blød 100% bomuld.\nRengøring af Ergobaby Natural Curve\nBetrækket kommer med en lynlås, det er derfor dejlig nemt at få betrækket af og på den faste pude, det aftagelige betræk må vaskes i maskinen på 40 grader.\nErgonomisk korrekt af formstøbt skum\nGod til børn med refluks\nMan skal vænne sig til den faste form\nBbhugme ammepude – Bedste transportable ammepude\nBbhugme er i sin simple form en pøllepude i et rørformet stykke stof, med to silikone ringe.\nDu får en fleksible ammepude, der ikke kun kan bruges til den almindelige ammestilling, men yder også optimal støtte ved rugby ammestillingen, eller hvis du ønsker at amme stående.\nDu kan selv bestemme fastheden på din ammepude, ved at flytte silikone ringene tættere sammen eller længere væk fra hinanden.\nDerfor skal du vælge Bbhugme ammepude\nBbhugme ammepuden kan ved første øjekast virke som en lille ammepude, når du ser den første gang i den vandtætte rejsetaske.\nNår du tager Bbhugme ammepuden ud af tasken, vil du til gengæld blive mødt af en dejlig blød pude.\nDu binder blot puden om livet med de lange ender, og så er ammepuden lige til at placere der hvor du føler den bedst støtter dig når du skal amme eller give flaske til baby.\nFyldet i puden er eps kugler, og betrækket, der kommer i flere farver, er produceret i 100% oeko tex certificeret bomuld.\nRengøring af Bbhugme ammepude\nDet er rigtig nemt at holde denne ammepude ren.\nBetrækket på ammepuden, tages nemt af ved at fjerne silikone ringene og må derefter komme i maskinen på 40 grader.\nSelve puden kan med fordel vaskes i hånden, hvis der opstår behov for det.\nLet at have med rundt\nGod til flere ammestillinger\nMulighed for selv at bestemme fastheden\nLidt smal ammepude\nAlt efter hvor silikone ringene sidder, kan det være svært at binde ammepuden\nDoomoo – Bedste C-formet ammepude\nDoomoo ammepuden er en C-formet ammepude. Det runde design er tænkt til at sidde godt fast rundt om maven, så puden ikke glider rundt, når baby skal ligge hos dig og ammes eller have flaske.\nDoomoo ammepude kan købes i to forskellige størrelser.\nDen mindste ammepude har den gennemsnitlige ammepude størrelse, hvorimod den store store ammepude, er tiltænkt til at blive brugt af både mor og baby og går derfor under kategorien graviditets- og ammepude.\nDerfor skal du vælge Doomoo ammepude\nDet svenske mærke Doomoo har med deres ammepude i et større design, skabt en ammepude. der kan bruges til mere, end bare støtte under amningen.\nDu kan som vordende mor, derfor nyde godt af ekstra støtte til din gravide mave, når du trænger til at hvile dig.\nSærligt ved hvile på siden med ammepuden mellem knæene og maven hvilende på puden, vil musklerne i ryggen og lænden blive aflastet.\nDen bløde pude er meget smidig og selvom puden er stor, kan den placeres på et utal af måder, du får derfor en pude som, du kan bruge til mange forskellige ammestillinger.\nHvis du har en lille barm, er denne ammepude et godt valg for dig, da du kan få baby højt op at ligge. Da graviditets- og ammepuden er ekstra lang, kan du placere den ene ende af ammepuden under dit ben, mens resten af ammepuden hviler hen over dit lår og rundt og maven.\nDet gør helt automatisk baby kommer højere op, og du kan slappe af i dine arme og skuldre.\nDet er muligt at tilkøbe nye eller et ekstra Doomoo betræk til din ammepude.\nAlle betræk er produceret i en økologisk bomuldsstrik af 95 % økologisk bomuld og 5 % elastan.\nPuden er fyldt med eps kugler, der indeholder meget luft, over tid med en daglig anvendelse, vil de desværre miste noget af luften. Det er derfor muligt at tilkøbe nye Doomoo eps kugler, der har en antibakteriel egenskab.\nDe nye kugler fyldes nemt i via en lynlås i selve puden.\nRengøring af Doomoo ammepude\nBåde det aftagelige betræk og selve puden kan vaskes i maskinen på 30 grader.\nEt lille tip er at vaske betrækket ofte, da det vil trække sig sammen, og sørge for puden bibeholder sin form.\nKan købes i to størrelser, det er derfor muligt at vælge den størrelse der passer bedst til dig.\nGod til mødre med en lille barm\nMultifunktionel graviditets- og ammepude, der kan bruges længe\nMulighed for tilkøb af nyt betræk samt eps kugler, så hele puden ikke skal udskiftes\nKuglerne bliver med tiden flade\nStor ammepude at have med ud af huset\nDone by deer – Bedste klassiske ammepude\nDone by deers ammepude er en klassisk ammepude, som man kender dem bedst.\nDu får en god ammepude, der giver støtte under amningen eller mens du giver flaske.\nPuden er fyldt med bløde polyesterfibre, der hurtigt kommer tilbage til sin oprindelige form efter brug.\nPudens fyld er nemt at arbejde med, og det er derfor muligt at justere højden på baby, så baby ligger korrekt ud for brystet.\nDerfor skal du vælge Done by deer ammepude\nDone by deer har vundet manges hjerter, med deres print og farver i deres børneunivers.\nDenne ammepude er ingen undtagelse, den kommer i deres tre kendte farver, hvid, rosa og lyseblå, alle med sorte prikker.\nDone by deer har produceret en ammepude til en overkommelig pris, med et aftageligt betræk i 100% bomuld.\nHvis du ønsker dig en simpel ammepude er Done by deers måske den rette for dig.\nRengøring af Done by deer ammepude\nBetrækket der kan vaskes på 30 grader i maskinen, kommer med en lynlås og det er derfor nemt at få betrækket af og på ammepuden igen.\nEr nem at forme og holder formen godt\nPris billig ammepude, med en høj kvalitet\nMå kun vaskes på 30 grader\nThat´s mine Bbhugme Cam Cam Ergobaby Bbhugme Doomoo Done by deer\nForm C – formet graviditetspude V-formet Formstøbt Pøllepude C-formet V-formet\nBetræk 100% øko bom. 100 % bomuld Tilkøbes Poly./bom. 100 % bomuld 95% bomuld 100% bomuld\nFyld Krøyerkugler EPS kugler Fossflakes Fast skum EPS kugler EPS kugler Polyesterfibre\nAftageligt betrækt Ja Ja Betræk tilkøbes Ja Ja Ja Ja\nMaskinvask: 40 grader 40 grader 60 grader 40 grader 40 grader 30 grader 30 grader\nLængde 77 cm 150 cm 68 cm 65 cm 50 cm 70 cm\nNår det kommer til amning, er vi lige så forskellige som på mange andre områder.\nHeldigvis er der et stort udvalg af ammepuder på markedet, alt fra den traditionelle ammepude til de mere innovative og nytænkende ammepuder.\nEn ting er sikkert, der er en masse gode ammepuder, alle i forskellige former og fastheder.\nDet handler blot om at finde ud af hvilken ammepude, der for dig giver en god støtte, så du kan undgå rygproblemer og smerter i musklerne, men i stedet kan nyde spise tiden med den lille ny, så I, i ro og mag kan finde jeres egen rytme og rutiner.\nAmmepuder kan købes med meget forskelligt fyld, der alle har noget at sige i forhold til ammepuden fasthed.\nDe mest almindelige er krøyerkugler, eps perler, fossflakes og polyesterfiber.\nDet er ikke til at sige hvilken form for fyld du skal gå efter.\nNogen vil for eksempel opleve den bedste støtte i en pude med krøyerkugler, mens andre vil opleve fossflakes puderne som deres foretrukne ammepude.\nAmmepuder vil af naturlige årsager med tiden miste sin fylde og form.\nHvis du ønsker en ammepude, der kan holde til mange børn eller planlægger at bruge den efter amning, kan det derfor være en fordel at gå efter en ammepude, der har lynlås i selve puden, så du kan tilkøbe nyt fyld og fylde i, når du oplever fyldet i din pude ikke længere giver dig en god støtte.\nAmmepuder findes i flere former og størrelser, alle med det formål at give dig støtte under amningen.\nDet er meget forskelligt, hvilken ammepude form mødrene går efter, og faktum som størrelsen på din barm og overkrop, kan have betydning for hvilken form for ammepude du sidder bedst med.\nEn V-formet ammepude er den form, de fleste nok vil tænke på, når vi forestiller os en klassisk ammepude.\nDenne form for ammepude har været på markedet længe, og er det stadig, det er der selvfølgelig en god grund til.\nDe fleste sidder godt med en V-formet ammepude, da den kan bruges til mange ammestillinger.\nDenne form er også dejlig nem at have med sig rundt og ud af huset, da den ikke fylder alt for meget.\nNogle oplever dog at en V-formet ammepude, glider lidt væk fra dem og de derfor skal bruge kræfter på at holde ammepuden på plads.\nHvis du er en af dem, er det en ide at prøve en C-formet ammepude eller en ammepude du kan binde rundt om dig.\nHos en C formet ammepude møder de to ender af ammepuden hinanden, og skaber en C form. Det giver dig en ammepude der er meget sikker og stabil, så du ikke skal koncentrere dig om at holde den på plads, mens du sidder og ammer eller giver flaske.\nAmmepuder i denne form, er god at tage på fra siden, så det højeste punkt er ved din hofte, og den ene side kommer om og støtter dig i ryggen, mens den anden side, ligger op mod din mave.\nVed denne placering har du et højt punkt, du kan hvile din arm på og dit lille barn vil ligge lidt skrå med hovedet hævet over mavens højde.\nAlt efter hvor meget fylde ammepuden har, kan du også bruge den C-formet ammepude som en nakkepude, når du sidder i sofaen, eller hvis du kører langt i bilen, og trænger til et lille hvil og gerne vil aflaste musklerne i nakken.\nAflange ammepuder og ammepuder der kan bindes\nDe aflange ammepuder og de ammepuder der kan bindes rundt om livet, er de mere nye former indenfor for ammepuder.\nDisse ammepuder er meget begyndervenlige, specielt dem der kan bindes rundt om livet, da de er nemme at placere, og bliver siddende på kroppen.\nDu kan derfor holde fuldt fokus på amningen eller flaske givningen, der i starten, kan være en udfordring, indtil I sammen finder jeres rytme.\nGraviditets- og ammepuder er en stor pude. Her man har tænkt på hvor tungt det er at gå rundt med en gravid mave, derfor er disse puder designet til at aflaste og støtte når du ligger og hviler dig.\nNår den lille ny er kommet til verden, kan I nu sammen bruge puden til støtte under amningen, og mor kan fortsat nyde godt af en god nattesøvn, i en optimal sovestilling.\nSådan rengør du og vasker en ammepude\nBetrækket på de fleste puder kan heldigvis vaskes i maskinen, det er dog meget forskelligt, hvor mange grader betrækket må vaskes på.\nDe fleste betræk må vaskes ved 40 grader, men der findes også ammepuder med betræk der må vaskes helt op til 60 grader.\nKun ved få udvalgte ammepuder, kan selve ammepuden vaskes enten i hånden eller maskinen.\nDet er en god ide at gøre sig nogle overvejelse, om hvor nemt du gerne vil have, det skal være at gøre ammepuden rent, samt om du ønsker muligheden for at tilkøbe ekstra betræk, inden du vælger hvilken ammepude du gerne vil købe.\nSådan kan du også bruge din ammepude\nEn ammepude er i første omgang tænkt til at give støtte under amningen eller ved flaske tid med baby, men allerede mens du venter på baby, kan du begynde at tage ammepuden i brug.\nHvil din gravide mave\nDet er en hård opgave for kroppen at gro et lille menneske, du er derfor helt naturligt træt.\nGiv dig selv mulighed for at slappe ordentligt af i musklerne, ved at bruge ammepuden som en god støtte til din gravide mave, eller til at ligge og hvile knæene eller slappe af i nakken når du sidder eller ligger i sofaen.\nAflast din ømme lænd, ved at placere puden nede ved lænden, når du sidder i sofaen eller på en stol.\nEr din lænd meget øm, kan du også lægge en varmepude mellem dig og ammepuden.\nSundhedsplejersker og læger anbefaler, at den lille ny skal ligge på maven flere gange dagligt, så den kan træne sin lille nakke stærkere.\nDette foregår oftest ved at barnet ligger på maven på et aktivitetstæppe, men du kan også bruge din fantastiske ammepude til at træne nakke sammen med dit barn, hvis du placere barnet på maven hen over ammepuden, får det en god mulighed for at kigge op på dig, mens nakken bliver trænet og i holder øjenkontakt.\nDet er dog altid vigtigt, kun at bruge ammepuden til at træne nakken, mens barnet er under opsyn, så baby ikke triller ned af ammepuden.\nNår dit lille barn har været oppe og bøvse af efter spisetid, kan du lægge det på ammepuden, så puden støtter nakken og rundt om barnet, så I kan holde en god øjenkontakt med hinanden, måske du også er heldig at få et lille smil.\nBliver du så glad for din skønne ammepude, at du slet ikke har lyst til at vinke farvel til den, når dit barn begynder på fast føde, så kan du altså være helt rolig.\nAmmepuden kan stadig være nyttig, enten for dig eller dit barn.\nDet er nemlig ikke kun som gravid, man kan få gavn af at sove med en ammepude som støtte. Mange børn og voksne har stor gavn af et sove med en såkaldt kropspude, der støtter under søvnen.\nTag derfor endelig din gamle ammepude i brug, for en bedre nattesøvn.


”Jeg er så priviligeret, at når folk møder mig, så tænker de ikke, at jeg er tyrker,” siger Ayşe Dudu Tepe om at være journalist med anden etnisk baggrund\n”Ayşe Dudu er en klam islamist” og ”Ayşe Dudu Tepetisser”.\nDet er navnene på to af i alt 19 hadgrupper, som findes på Facebook om skribent og tidligere radiovært på Radio24syv Ayşe Dudu Tepe. Alligevel føler hun, at hun er sluppet billigt, når det kommer til racisme.\nJournalisten har talt med hende om at være dansk journalist med tyrkisk baggrund.\nOplever du, at du bliver svinet til af mediebrugerne på mail eller i kommentarfelter på grund af din etnicitet?\n”Da jeg arbejdede på Radio24syv som vært, kom der kommentarer fra lytterne om, at jeg var perker eller lignende. På et tidspunkt debatterede jeg med én, hvor alle hans pointer omhandlede islam og muslimer. Hvad fanden skal jeg stille op med det?”\n”Der ligger mange hadsider om mig på Facebook, hvor der står, at jeg er islamist og skal fyres fra mit arbejde fra dengang, jeg arbejdede på Radio24syv. En ting er, at jeg som kvinde og vært fik ting, som var racistiske, men folk opretter hadsider om mig udelukkende på grund af min etnicitet. Alligevel føler jeg, at jeg er heldig. Der findes andre, som oplever racisme meget mere direkte end mig, og de skal have mere taletid.”\n”Jeg er så priviligeret, at når folk møder mig, så tænker de ikke, at jeg er tyrker. Jeg er høj og lys i huden og ser ikke åbenbart tyrkisk ud. Der findes et bestemt udtryk for det: ’White Passing’, som betyder, at jeg går for at være hvid. Når folk så finder ud af, at jeg er tyrker, så spørger de: ’Er du helt tyrker?’ Mange tror, at jeg er halvt tyrker, for så vil det være forklaringen på, at jeg minder så meget om dem. Jeg taler meget bedre dansk end mange etniske danskere. Jeg har ikke nogen accent. Der er ikke noget, der ’afslører mig’. Jeg er hvid nok til de hvide, og ikke altid brun nok til de brune.”\nHvad er det værste, du har oplevet/ der har påvirket dig mest?\n”Jeg har egentlig ikke lyst til at gradbøje mine egne oplevelser. Men en sommer var jeg producer hos Mikael Jalving. Hans holdninger til islam og indvandrere er jeg jo personligt meget uenig i. Men det var jo også mit arbejde, så jeg ville gøre alt for, at de her programmer blev vellykkede. Jeg var nødsaget til at være professionel. Mikael Jalving skulle på sommerferie, og Iben Tranholm skulle være afløser. En dag, vi var færdige med at sende programmet, sagde hun noget til mig, som jeg aldrig glemmer. Hun sagde: ’Det må egentlig være ret hårdt for dig og sidde og lytte til de ting, der bliver sagt, for det handler jo faktisk om dig’.”\n”Jeg blev ret rørt. For første gang nogensinde var der en, som italesatte og anerkendte, at det kan godt være, vi ikke har det sådan med dig, men du er jo stadig en af ’de andre’. Så i det store billede er det jo faktisk også dig, vi taler om.”\nFøler du nogensinde, at du bliver behandlet anderledes på redaktionen eller andre steder i mediebranchen på grund af din baggrund, dit udseende eller navn?\n”Nej, det gør jeg ikke. Den eneste måde, jeg er blevet behandlet anderledes på, er, når jeg udelukkende hives ind, fordi jeg har den baggrund, jeg har. Men jeg skal ikke bruges som nogens eksempel eller statistik. Jeg skal ikke være nogens præmieperker. Jeg er ikke jeres fucking trofæ. Jeg skal ikke bruges som et trofæ for at tale imod det ene eller det andet.”\n”Lige nu tænker medierne, at vi skal have fat i alle mulige sorte mennesker. Men hvorfor har de ikke tænkt på det før? Hvorfor har de ikke tænkt på, at de skal søge bredt og repræsentativt, når de interviewer?”\n”Det, jeg altid har tænkt, når jeg er på en arbejdsplads, er, at det er godt, I har mig. For jeg er både kvinde og har en anden etnisk baggrund. Så kan I opfylde den der kvote.”\n”Selvfølgelig savner jeg andre, som har en baggrund, der minder om min. Og jeg må jo bare konstatere, at majoriteten er hvide mennesker. Men jeg kan ikke tage mit personlige savn ind. For mig handler det om, at der strukturelt set ikke er repræsentation nok. Dét er det vigtige for mig.”\n”Som barn var jeg udsat for enormt meget. Men jeg er utroligt priviligeret i forhold til mange andre med fuldstændigt den samme baggrund som mig, Fordi de måske bærer et tørklæde eller har sortere hår, har de en anden oplevelse. Men selvfølgelig har de erfaringer som barn påvirket mig. Det er også derfor, at det her emne berører mig enormt meget.”\n”I dag lyder jeg ikke som en tyrker, og jeg opfører mig ikke som en tyrker. Folk tænker, jeg er modbeviset. Men jeg er ikke modbeviset på noget, der findes fucking mange tyrkere som mig.”


Advokaten hjælper stofskiftepatienter | DDHL - Den Danske Hypothyrose Landsforening\nAdvokat Steffen Nielsen fra PARTNER i Ringsted har tilbudt at hjælpe DDHL og vores telefonrådgivere på medlemstelefonen med juridisk vejledning og assistance. Men han kan også hjælpe dig.\nEr du kørt fast i sundhedssystemet?\nEr du ved at blive sat på førtidspension, eller er du bange for at miste den?\nSynes du ikke, at du er blevet behandlet korrekt?\nEr du forvirret over klagesystemet?\nFår du de rigtige ydelser?\nMener du, at du kunne have ret til erstatning?\nDer kan være mange årsager til, at man som patient har brug for en advokat. I DDHL hører vi desværre nogle slemme eksempler på, at patienter med lavt stofskifte føler sig fejlbehandlet eller ikke får den hjælp, de har brug for. Andre oplever, at sagsbehandlere på kommunen ikke har den fjerneste ide om, hvad lavt stofskifte er. Derfor kan mange komme til at stå i en dum situation i forbindelse med fx sygemelding, dagpenge og evt. førtidspension.\nHeldigvis har advokat Steffen Nielsen fra PARTNER i Ringsted tilbudt at hjælpe DDHL og vores telefonrådgivere på medlemstelefonen med juridisk vejledning og assistance.\n- Jeg er tilknyttet DDHL som advokat, fordi jeg støtter DDHL’s formål, nemlig udbredelsen af kendskabet til hypothyreose – lavt stofskifte – og forbedring af diagnosticering og behandling af sygdommen, siger advokat Steffen Nielsen og fortsætter:\n- Jeg er særlig interesseret i diagnosticering og behandling, fordi jeg som advokat mener, at jeg her kan gøre en forskel ved at hjælpe mennesker gennem et ofte uforståeligt og til tider også uforsonligt sundhedsvæsen og offentligt system i det hele taget.\nUdover at advokat Steffen Nielsen hjælper DDHL´s telefonrådgivere med juridisk vejledning, kan han måske også hjælpe dig, hvis du er kørt fast i sundhedssystemet, dagpengesystemet eller andet:\n- Jeg vil fx kunne give en vurdering af, om der er grundlag for en erstatningssag, om du er korrekt behandlet med hensyn til sygedagpenge eller dagpenge, eller om dine pensioner kan være i fare og meget mere, siger Steffen Nielsen.\nFor at kunne yde den bedste rådgivning er det vigtigt, at han bliver inddraget så tidligt i forløbet som muligt.\nHvis du er kørt fast i sundhedssystemet eller mener, at du har krav for erstatning, så ring til DDHL’s medlemstelefon og få en snak.\nMen du kan også kontakte advokat Steffen Nielsen direkte og få en hurtig vurdering i telefonen. Sørg dog for, at du har tænkt over, hvordan du kan give en kort beskrivelse af dit sagsforløb, for har du det, er det selvfølgelig gratis at få en vurdering fra Steffen Nielsen.\nSteffen Nielsen kan kontaktes på 5858 1692 eller email sn@partneradvokater.dk.\n- Hvis det er en større sag med gennemlæsning af omfattende journaler, afgørelse mv. afregner vi efter medgået tid. Jeg vil selvfølgelig altid kunne give et prisoverslag, inden jeg går i gang, siger Steffen Nielsen.\n- Det gode ved at kontakte Steffen er, at han i forvejen ved, hvad lavt stofskifte er. Du skal altså ikke starte med at forklare, hvad fx TSH er, og at ekstrem træthed og depression er to almindelige symptomer på lavt stofskifte, siger Helle Sydendal, formand for DDHL. – De ting ved Steffen allerede.\nFri proces eller retshjælpsforsikringen\nDe fleste kan blive lidt bange for, hvad det vil koste at køre en retsag. Og det er til at forstå, især hvis man er syg og derfor måske ikke har samme arbejdsevne som ellers, og derfor heller ikke tjener, hvad man plejer.\nMen der er mulighed for at søge fri proces – dvs. at staten betaler omkostninger ved sagen. Det er ikke noget, du selv skal søge – det gør advokaten for dig. Tal med Steffen Nielsen om det. Mange har allerede en forsikring med retshjælp. Måske kan den dække omkostningerne – giv ikke op på forhånd. Snak med advokaten.


Ready Player One – Filmmagasinet Nosferatu\nMathilde Johanne 29. marts 2018 Anmeldelser, Sci-Fi, Thriller\nMed denne gennemførte pastiche over højtelsket firserpopkultur, kan man håbe at Spielberg slår det sidste syvtommersøm i nostalgitrendens ligkiste.\nHvis der er én ting, som efterhånden er ligeså udbredt som 80’er-nostalgi, er det teen-filmatiseringer om dystopiske samfund. Hvor det normalt ville være et overnaturligt eventyrunivers, er det i ’Ready Player One’ teknologisk muligt på grund af Virtual Reality. Det strejfer overfladen af en interessant filosofisk diskussion, men samlet set er der ikke meget originalitet over fortællingen.\nFilmens helt hedder Wade Watts. Han er navngivet af sine afdøde forældre med bogstavrim efter superheltealiastraditionen. Han bor i ”The Stacks”, hvor samfundets laveste sociale klasse er efterladt i stakkede containere og, i stedet for at glo ud på deres skraldetilværelse, tilbringer alle deres vågne timer i Virtual Reality-universet ”OASIS”, som leverer eskapisme af høj kvalitet. Her er livet et spil for alle dem, der på realplan har tabt på forhånd. Spiluniverset er skabt af James Halliday, en asocial nørdekonge, som ved sin død efterlod et Easter Egg inde i OASIS. Finder man det, arver man hans nørdekongerige og regerer i den virkelige verden såvel som den virtuelle.\nIngen vil bo i en Urban Outfitters\nWade og hans venner dyrker popkultur i forsøget på at finde Hallidays hellige påskeæg. I bedste firsertradition er karaktererne næsten eksklusivt defineret af deres tilhørsforhold til tidligere generationers kulturprodukter og subkulturer. Det er aldrig hipt at kunne lide sin samtid – fortiden er lang mere tryg. Tænk bare på, når Duckie danser til Otis Reddings ’Try a Little Tenderness’ i ’Pretty in Pink’ af John Hughes.\nMen man bliver lidt træt af de tomme skaller af Millenial-karakterer, der intet andet kan end at studere Halliday som en anden identitetspatriark. Det samme kan siges om den utrættelige namedropping til selvsamme tryghedskanon af popkulturelle bastioner, som Spielberg trumfer igennem på filmens dundrende 140 minutter. En nostalgi der mest af alt minder om tur i Urban Outfitters. Man løfter den ene underfundige ting op efter den anden, kigger og smiler, men indretter man hele sin lejlighed med tegneseriekopper og gimmick-genstande, vil man og alle fremtidige besøgende formentlig med tiden få lyst til at brække det hele op i en regnbuefarvet pøl af upersonlighed.\nEn rigtig 3D-oplevelse\nFordi filmen er så lang, lærer man at elske den med lidt medynk, som man elsker et hjerneskadet kæledyr. Det skyldes måske primært, at der virkelig er smæk på effekterne, som man uanset forhåndskendskab til computerspil bliver revet med af. Der er noget lækkert over hjerneløs adventure-spænding, mens man klapper sig selv på skulderen over at spotte referencernes gennemsigtighed. Spielberg har utvivlsomt en stor kærlighed til sin fortælling, og det kan man godt mærke. ’Ready Player One’ er skabt til at blive set i 3D, og gør man ikke det, er det ikke tiden værd. For blandt andet vækkes The Overlook Hotel til live i en VR-sekvens med ikoniske scener fra ’The Shining’. Selvom det er blasfemisk manipulation med filmfans, kan man få sig et billigt grin, hvis man lader sig hengive til dumdristigheden.\nHvilken værdi har nostalgi?\nTil et interview i forbindelse med sin nye film sagde den sydkoreanske instruktør Kim Ki-duk, at den handler om alt, der er sket i verdenshistorien i løbet af hans livstid. Herunder begge verdenskrige og Koreakrigen. Noget siger mig, at Spielberg har haft en lignende idé med ’Ready Player One’. En film om alle computerspil, film, sange, t-shirts, briller og sproglige vendinger han nogensinde er blevet eksponeret for. Filmen igennem hviner han insisterende ”det hele SKAL med” til både crew og publikum. Det føles, når det er værst som nostalgi for nostalgiens skyld, og hvilken værdi har den efterhånden?\nPosted in Anmeldelser, Sci-Fi, Thriller and tagged 1980, 3D, Adventure, anmeldelser, ben mendehlson, Computerspil, eventyr, filmanmeldelse, filmmagasinet, filmmagasinet Nosferatu, fire stjerner, kitsch, levels, mathilde johanne, nosferadio, Nosferatu, nostalgi, nørd, nørderi, olivia cooke, pastiche, popukultur, ready player one, retro, review, spænding, spielberg, steven, tye sheridan, uniradioen, urban outfitters, videogames, virtual reality, wade watts. Bookmark the permalink.


Hvad er en retfærdig løsning på klimaproblemet? - politiken.dk\nMenneskeskabte klimaændringer er et af verdens vigtigste moralske problemer. Hvis Danmark skal levere sin del af løsningen, kræver det en større indsats, end politikerne taler om i dag.\nklima. Danmark skal reducere udledningerne af drivhusgasser med 80 procent frem mod 2030. En kæmpe indsats, men Danmark bør gøre endnu mere, skriver Frej Klem Thomsen. På billedet ses røg fra en fabrik i byen Dadong i den kinesiske Shan'xi-provins.\nklima. Danmark skal reducere udledningerne af drivhusgasser med 80 procent frem mod 2030. En kæmpe indsats, men Danmark bør gøre endnu mere, skriver Frej Klem Thomsen. På billedet ses røg fra en fabrik i byen Dadong i den kinesiske Shan'xi-provins. Foto: ANDY WONG (arkiv)/AP\nFrej Klem Thomsen 6. okt. 2013 kl. 10.00\nDet er næppe en overraskelse for mange at globale klimaændringer er et aktuelt problem.\nOffentliggørelsen af den første IPCC 5-delrapport forrige fredag slog fast med syvtommersøm, at det er nu, vi skal gøre noget ved de forhold, som skaber ændringerne, hvis vi skal undgå en katastrofe om 50-100 år .\nHvis udviklingen får lov til at fortsætte, så er vi på vej imod en verden med mere tørke og ørkendannelse, oversvømmelser, ekstreme vejrfænomener, sygdomsspredning, og alle de resulterende sociale følger: hungersnød, flygtninge og krig.\nDet anslås at klimaændringer dræber 140.000 (WHO), 300.000 (GHF) eller 400.000 (DARA) mennesker om året - i dag!\nDe fremtidige konsekvenser, når ændringerne for alvor slår igennem, vil selvsagt være langt værre.\nLæs også: Fakta: Klimarapportens hovedpunkter\nSelv for en konservativ vurdering kan klimaændringerne i det 21. århundrede derfor blive en katastrofe på niveau med for eksempel 2. Verdenskrig.\nMen IPPC's konklusioner rummer også risici, der er endnu mere alvorlige.\nDe såkaldte 'worst-case'-scenarier, med en temperaturstigning på over 6 grader, indebærer potentielt et økologisk og socialt kollaps, der truer menneskehedens overlevelse\nDet er således forkert - og symptomatisk for, at problemet undervurderes - når det hævdes, at IPPC's nyeste rapport konkluderer, at den globale temperatur »kan stige med op til 4,8 grader«.\nEn stigning i den størrelsesorden er det mest sandsynlige resultat af det udledningsscenarie, som vi lige nu følger, men der er en reel risiko for at temperaturen i dette scenarie stiger over 6 grader.\nDe såkaldte ' worst-case'-scenarier, med en temperaturstigning på over 6 grader, indebærer potentielt et økologisk og socialt kollaps, der truer menneskehedens overlevelse.\nLæs også: USA og briterne efter klimarapport: Der må handles nu\nDer er således al mulig grund til at tage de nødvendige skridt. Men hvor meget skal der til?\nVidenskabsfolk konkluderer i almindelighed at vi skal holde os under to graders stigning i den globale temperatur for at undgå de værste konsekvenser.\nHvor meget, vi i sidste ende skal reducere udledningerne for at nå det mål, afhænger af, hvor hurtigt vi tager fat.\nMen en tommelfingerregel er, at hver person højst må udlede drivhusgasser svarende til to tons CO2 om året i 2030.\nDet vil stabilisere drivhusgasserne i atmosfæren omkring 420ppm og giver os cirka totredjedel chance for at holde temperaturstigningen under to grader.\nI Danmark udleder vi drivhusgasser der svarer til cirka 10 tons CO2 per person om året.\nDette lave niveau skyldes dels finanskrisen (i 2007 var tallet cirka 13), og dels at vores usædvanligt store andel af den internationale skibs- og flytrafik ikke regnes med.\nMen selv med 10 tons som udgangspunkt betyder det, at vi skal reducere vores udledninger med mindst 80 procent, eller cirka 4,5 procent om året, de næste 17 år.\nDet kræver antageligt en radikal ændring i både politikeres og borgernes mentalitet at kunne yde så stor en indsats, som er nødvendig\nEn sådan reduktion kræver en meget stor indsats. Men den er næppe tilstrækkelig.\nLæs også: Kompromis om fly møder grøn skepsis\nDet skyldes, at vi, hvis vi ønsker at fordele byrden retfærdigt, ikke kan nøjes med at nå ned på samme niveau som andre lande. Det er der i hvert fald to grunde til.\nFor det første har Danmark historisk udledt langt flere tons CO2 per person end mange andre lande.\nOg selv om nulevende danskere ikke er ansvarlige for alle disse tidligere udledninger, er det den adgang til billig energi, som også skabte udledningerne, som har givet os mulighed for at bygge veje, skoler, hospitaler, togbaner, kloakker og så videre.\nVi nyder kort sagt godt af, at vores forgængere har udledt mere end deres andel af den globale pulje.\nVi bør derfor også kompensere de, der ikke har samme fordele, fordi deres forgængere ikke på samme vis har brugt mere end deres andel, og som i dag ikke kan opnå disse fordele, fordi der ikke længere er plads i det globale CO2-budget.\nFor det andet mener vi i almindelighed, at det er urimeligt at pålægge både stærke og svage og rige og fattige de samme byrder.\nLæs også: SF og V er enige om alvoren i klimarapport - og dybt uenige om danske konsekvenser\nHvis vi kræver, at alle personer i verden nøjes med at udlede to tons CO2 per år, så vil det være en langt større byrde for nogle end for andre.\nDet vil især være en byrde for de lande, som ikke allerede har udviklet teknologi, industri og infrastruktur til at kunne omstille sig.\nSat på spidsen vil en sådan 'lige' fordeling forhindre danskere i at tage på charterferie og opvarme det udendørs boblebad, men forhindre verdens fattigste lande i at indføre et moderne sundheds- og skolevæsen.\nDet er indlysende ikke en rimelig måde at fordele prisen for at undgå en klimakatastrofe på.\nLæs også: Lomborg i krig mod videnskabelig klima-dokumentation\nBegge udfordringer peger på, at Danmark bør gøre endnu mere end de 80 procent reduktion.\nEnten ved at reducere yderligere, så der bliver plads til, at andre kan udlede mere end to tons per person, eller ved at kompensere økonomisk - for eksempel ved at betale for den CO2-neutrale udvikling af de institutioner og goder som fattige lande går glip af, fordi de ikke kan udlede mere.\nKatastrofen er svær at begribe og vil indtræffe gradvist og om mange år. Reduktionerne kræver, at vi betaler prisen her og nu\nDet kræver antageligt en radikal ændring i både politikeres og borgernes mentalitet at kunne yde så stor en indsats, som er nødvendig.\nDet er ikke let at se, hvordan en sådan ændring skal ske.\nKatastrofen er svær at begribe og vil indtræffe gradvist og om mange år. Reduktionerne kræver, at vi betaler prisen her og nu.\nDet er uhyggeligt let blot at lade stå til. Men det kan let vise sig at blive det 21. århundredes største moralske svigt, hvis vi gør.\nFakta: Klimarapportens hovedpunkter\nStrid om kilometertaksten truer banebrydende global klimaaftale om luftfart\nSF og V er enige om alvoren i klimarapport - og dybt uenige om danske konsekvenser\nLomborg i krig mod videnskabelig klima-dokumentation\nS-ordfører: Vi kan gøre noget for at bremse global opvarmning\nKlima-alarmisterne har vundet slaget om klima- og energipolitikken


Højesteret Om valgret til Folketinget\nOm valgret til Folketinget\nDom afsagt den 18. januar 2018\n(advokat Christian Dahlager for alle)\n(advokat Sune Fugleholm)\nIkke i strid med grundloven og Danmarks internationale forpligtelser, at personer, som er frataget den retlige handleevne efter værgemålsloven, ikke kan stemme til folketingsvalg\nSagen angik navnlig, om det er i strid med grundlovens § 29, Den Europæiske Menneskerettighedskonvention eller FN’s Handicapkonvention, at A, B, C og D (appellanterne) blev nægtet adgang til at stemme ved folketingsvalget i 2015 som følge af, at de var frataget den retlige handleevne, jf. værgemålslovens § 6. I givet fald angik sagen tillige, om de havde ret til godtgørelse.\nEfter grundlovens § 29 har personer, der er ”umyndiggjort” ikke valgret til Folketinget. Højesteret fandt, at personer, der er frataget den retlige handleevne efter værgemålslovens § 6, må anses for umyndiggjort i grundlovens forstand og derfor ikke har valgret til Folketinget. Folketingsvalglovens § 1 er udformet i overensstemmelse hermed. Uanset hvad der følger af Danmarks internationale forpligtelser, kunne appellanterne derfor ikke få medhold i, at de havde valgret ved folketingsvalget i 2015.\nHøjesteret fandt endvidere ikke grundlag for at fastslå, at den ordning, der følger af grundlovens § 29, er i strid med Den Europæiske Menneskerettighedskonvention eller FN’s Handicapkonvention. Allerede af den grund havde appellanterne ikke ret til godtgørelse.


FAQ - ofte stillede spørgsmål om overnatning - Fårup Sommerland\nFAQ på Hotel Fårup\nHar du ikke modtaget din bekræftelse?\nHvis du ikke har modtaget din bekræftelse pr. mail inden for to timer, så vær opmærksom på, at den måske er havnet i uønsket/spam mail. Hvis du ikke kan finde den der, bedes du kontakte vores bookingafdeling på tlf.: +45 9673 9207, så er vi klar til at hjælpe dig.\nKan jeg booke ophold uden billetter? (fx fribilletter eller sæsonkort)\nDer kan kun bookes overnatning på Hotel Fårup uden billetter til Fårup Sommerland, hvis I i forvejen har sæsonkort. Ved booking af overnatning med sæsonkort bedes I kontakte vores bookingafdeling på tlf.: +45 96 73 92 07.\nOphold på Hotel Fårup kan ikke kombineres med andre typer billetter end dem, der sælges via hotellet.\nEntré under opholdet\nNår I overnatter på Hotel Fårup, har I fri entre til Fårup Sommerland. Det vil sige, at overnatter I en nat på hotellet har I adgang til Fårup Sommerland både på ankomst- og afrejsedag. I er velkommen til på ankomstdagen at bruge parken allerede fra kl. 10:00 og igen på afrejsedagen til parken lukker. Bor I på hotellet to nætter har I tre dages fuld entre med i prisen.\nHvornår er der check ind og check ud?\nCheck ind på Hotel Fårup kan ske fra kl. 14.00 på ankomstdagen. I er selvfølgelig velkommen allerede fra kl. 10, hvor Fårup Sommerland åbner. Der er mulighed for parkering udenfor hotellet. Derudover kan jeres bagage opbevares på hotellet.\nCheck ud fra hotellet skal ske på afrejsedagen senest kl. 10.00. Bagage kan opbevares på hotellet.\nEr der mulighed for bagage-opbevaring?\nJa, der er mulighed for bagage-opbevaring på hotellet i et aflåst kuffertrum. I skal blot henvende jer i receptionen.\nEr der parkering ved hotellet?\nDet er gratis at parkere på Hotel Fårup - såvel som i parken. Ved hotellet er der også mulighed for at oplade sin el-bil.\nEr der handicapvenlige værelser på Hotel Fårup?\nJa, der er handicapvenlige værelser på hotellet. For øvrig information og booking af et handicapværelse bedes du ringe til vores bookingafdeling på tlf.: +45 9673 9207.\nPå Hotel Fårup er der let tilgængelighed for kørestolbrugere. Der er elevator til 1. sal, og ubesværet tilgang til og fra p-pladsen samt parken.\nDu finder alle relevante informationer om særlige forhold for handicappede her.\nKan jeg booke et allergivenligt værelse på Hotel Fårup?\nJa, det er muligt at booke et allergivenligt værelse på hotellet. Med et allergivenligt værelse sikrer vi en allergivenlig rengøring samt allergivenlige dyner og puder. Ved booking af et allergivenligt værelse, tillægges et gebyr på kr. 350,- pr. ophold.\nHvis du ønsker at booke et allergivenligt værelse, bedes du kontakte vores bookingafdeling på tlf.: +45 96 73 92 07\nDu kan se parkens åbningstider ved at klikke her. Du skal være opmærksom på, at parken kan være lukket på nogle af hotellets åbningsdage.\nMå vi medbringe vores hund på Hotel Fårup - og hvad koster det?\nJeres hund er mere end velkommen på Hotel Fårup. Det koster blot kr. 250,- i rengøringstillæg pr. ophold. Der er hundebar ved begge indgange til hotellet, og rundt omkring hotellet finder du hundeposer til hundens efterladenskaber. Hunde må gerne være alene på værelset - dog ser vi helst, at den er med i parken i løbet af dagen. Det er ikke tilladt at efterlade hunden alene i bilen. Vi beder jer efterlade et mobilnummer i receptionen, så vi kan kontakte jer hvis nødvendigt. Er der hund på værelset, når der skal gøres rent, bliver værelset ikke rengjort. Jeres hund må ikke medbringes i hotellets eller parken restauranter samt i vores Aquapark.\nMå man ryge på hotellet?\nHotel Fårup er røgfrit. Hotellet har én rygezone, hvor det er tilladt at ryge. Rygereglerne gælder også for brugen af E-cigaretter. Det er ikke tilladt at ryge på altaner/terrasser, der hører til værelserne.\nFamilieværelser med connecting door\nPå Hotel Fårup har du mulighed for at booke familieværelser med connecting doors. Disse værelser er velegnet til de familier, der ønsker lidt bedre plads under opholdet. Vi tilbyder to standardværelser, der er forbundet med en dør imellem, hvilket giver betydeligt mere plads. Hvis du ønsker familieværelser med connecting door, skal du blot kontakte vores bookingafdeling på tlf. +45 96 73 92 07.\nKan vi spise frokost på Hotel Fårup?\nJa, Hotel Fårup tilbyder frokost hverdag fra kl. 12.00 – 15.00 i deres egen restaurant med udvalg af forskellige retter for både store og små ganer.\nKan vi spise aftensmad på Hotel Fårup?\nJa, Hotel Fårup tilbyder aftensmad hver aften i hotellets restaurantbuffet. Denne koster 199,- for voksne og 99,- for børn mellem 3-11 år. Børn mellem 0-2 år er gratis. Derudover er der mulighed for tilkøb af softice for 29,- pr. person.\nHvilke faciliteter tilbyder Hotel Fårup?\nPå hotellet tilbyder vi indendørs legerum, som henvender sig til børn i alderen 3-11 år. Derudover er der mulighed for at hele familien kan hygge sig med et af vores mange spil i hotel-loungen. Udendørs tilbydes en større legeplads og trampoliner, samt en fodboldbane, hvor hele familien kan duellere. Der er mulighed for at låne fodbold i hotellets reception.\nHvilke faciliteter har værelset på Hotel Fårup?\nAlle værelser indeholder én dobbelt seng og én køjeseng, og med mulighed for én til to ekstra opredninger. Yderligere har værelserne en Safety boks, TV med 19 kanaler og hårtørrer. Der tilbydes desværre ikke et køleskab på værelserne.\nEr det muligt at beholde sit værelse længere på afrejsedagen?\nJa, ved nogen tilfælde kan man forlænge sit ophold - dog mod et gebyr på 100,- pr. påbegyndt time efter kl. 10.00. Forhør dig i receptionen dagen før ud-check.\nKan man benytte sig af Fårup Sommerland efter parkens lukketid?\nEfter parkens lukketid har i mulighed for at gå en lille tur i parken, ned til Egerntårnet hvor i møder en lukket port. På denne tur har i mulighed for, at gøre holdt og spille minigolf på Golføen eller tage en tur i cykelbådene frem til kl. 22.00. Alt færdsel her er på eget ansvar og vi beder jer respektere porte og afspærringer.\nKan jeg få vasket mit tøj under mit ophold?\nDet er muligt at få vasket og tørret tøj under sit ophold mod et gebyr på kr. 75,- pr. del. Henvend dig i hotellets reception, hvis dette ønskes.\nKan jeg betale med udenlandsk valuta på Hotel Fårup?\nPå Hotel Fårup tager vi imod følgende udenlandske sedler: Euro, norsk og svensk valuta. Har man brug for kontanter, er det muligt at hæve penge i Informationen i Fårup Sommerland.\nKan jeg leje håndklæder til Aqua Parken?\nJa, på Hotel Fårup tilbyder vi leje af håndklædepakker af kr. 35,- pr. pakke. Der opkræves et depositum på kr. 50,- som refunderes ved aflevering af håndklæderne på Hotel Fårup.\nHvilke faciliteter findes på hotellet for spædbørn?\nNår vi ser, at der skal bo børn mellem 0-2 år, sættes der altid en barneseng og puslebord klart på værelset ved ankomst uden beregning. Ydermere tilbyder vi salg af sutter, sutteflasker og grød. Vi udlejer også babyalarmer og babybadekar. I skal blot henvende jer i hotellets reception ved ankomst eller under opholdet.\nI har mulighed for at tilføje ønsker under kommentarfeltet, når I booker ophold på hotellet, såsom ”vi ønsker at bo på 1. sal” eller ”vi ønsker at bo ved siden af xx under vores ophold”. Vi vil gøre alt, hvad vi kan for at opfylde jeres ønske - vi har dog ikke mulighed for at garantere det.\nA-Z mappen indeholder en lang række praktiske informationer, I kan få brug for under jeres ophold på Hotel Fårup.


Viser resultater 1 til 25 af 59\nSøgning tog 0.01 sekunder. Søgning: Indlæg skrevet af: SandSand\nForum: Generelt 14th February 2020, 02:08 PM\nNogen kommentarer til dette hus?\nSendt af SandSand\nTak! Jeg bor tæt på s-tog bane nu, dog på 4....\nJeg bor tæt på s-tog bane nu, dog på 4. sal, og er ikke generet af det og ifølge det link er støjen nøjagtigt det samme.\nForum: Generelt 14th February 2020, 02:01 PM\nJa. Jeg har set en acontoopkrævning for el på...\nJa. Jeg har set en acontoopkrævning for el på 3.000 for Q1, 2020\nForum: Generelt 14th February 2020, 10:32 AM\nJeg overvejer at byde på dette hus. Så ville lige høre de kloge om de havde nogen kommentarer.\nStilen er ikke så moderne men det kan jeg leve med. Vil bare gerne have lidt mere plads og lidt...\nForum: Generelt 17th April 2015, 10:54 AM\nHvorfor skal vi ikke vælge troldtekt akustikloft?\nForum: Generelt 8th February 2015, 12:55 PM\nDer "flippes" lejligheder igen....\nNogen gange forstår jeg ikke de billeder man...\nNogen gange forstår jeg ikke de billeder man vælger at tage. Hvorfor skal billeder tages i skridthøjde i stedet for øjenhøjde? Og hvorfor alle disse perspektivbilleder af interiør som ikke bidrager...\nForum: Generelt 28th January 2015, 11:30 AM\nLetbanen fra Lyngby til ishøj\nDet kommer vel an på om den bliver hurtigere end...\nDet kommer vel an på om den bliver hurtigere end de nuværende busser.\nForum: Generelt 15th December 2014, 10:50 AM\nTidsforbrug fra hjem til arbejde\nLong commutes cause obesity, neck pain,...\nLong commutes cause obesity, neck pain, loneliness, divorce, stress, and insomnia. (http://www.slate.com/articles/business/moneybox/2011/05/your_commute_is_killing_you.single.html)\nSå jo det kan...\nForum: Generelt 18th November 2014, 06:27 PM\nUdlejning - HJÆLP\nBetal for guds skyld ikke nogen penge til den fyr.\nForum: Generelt 27th October 2014, 10:50 AM\nrådigheds beløb provins vs kbh.\nHar haft mellem 1t10min og 45min på arbejde med...\nHar haft mellem 1t10min og 45min på arbejde med s-tog de sidste 4 år. Det er godt nok begrænset hvor fornuftigt eller komfortabelt den tid er blevet brugt. Men ok, vil stadig foretrække s-tog end at...\nForum: Generelt 28th July 2014, 05:52 PM\nDet er virkelig en dum situation du er kommet...\nDet er virkelig en dum situation du er kommet i.\nDet ligner meget noget jeg selv kom ud for en del år tilbage. Jeg havde lejet et værelse og jeg fik ikke mit depositum/forubetale leje tilbage. Det...\nForum: Generelt 19th February 2014, 03:35 PM\nPiv-ringe udbud af andelslejligheder - hvorfor og hvor længe?\nHavde selv en DBA annonceagent på et bestemt...\nHavde selv en DBA annonceagent på et bestemt vejnavn (Kbh.). Ringede til min nye lejlighed 1 time efter annoncen blev lagt op. Jeg havde ikke fået lejligheden hvis jeg havde ringet senere end det.\nForum: Off-topic 25th September 2013, 09:17 AM\nVærdien af fritid kontra transporttid/"godt" job\nTak for dit input! Morsom udlægning :) Jeg er i...\nTak for dit input! Morsom udlægning :)\nJeg er i øvrigt 35. Og egentlig ikke ude efter at stige i graderne på den måde. Er mere specialist typen.\nMen ja jobsikkerhed er bestemt også en af de ting der...\nForum: Off-topic 24th September 2013, 03:27 PM\nDet er måske en smule off topic her på siden. Men er nysgerrig omkring folks tanker om dette.\nHvordan ser jeres prioriteter ud mellem fritid kontra transporttid og "det gode job"...\nForum: Finansiering 30th January 2013, 07:17 PM\nAfdragsfrihed i excel\nOk tror jeg fandt ud af det...\nForum: Finansiering 30th January 2013, 11:14 AM\nJa så langt er jeg med. Men det er mere hvordan...\nJa så langt er jeg med. Men det er mere hvordan jeg beregner afdrag og renter af denne restgæld i den periode hvor jeg så begynder at betale afdrag.\nJeg kan nemlig ikke få det til at stemme med de...\nForum: Finansiering 29th January 2013, 07:58 PM\nJeg sidder og beregner lån efter i excel. Men når det kommer til afdragsfrihed er jeg lidt i tvivl om hvordan det præcist fungerer.\nJeg bruger excels funktioner IPMT og PMT til de normale lån, og...\nForum: Jura 13th December 2012, 10:00 PM\nDet ser voldsomt ud. Jeg tror slet ikke det...\nDet ser voldsomt ud. Jeg tror slet ikke det behøver være så højt, men at det kan gøres meget mere elegant.\nBuilding a Better Cat Fence - YouTube...\nForum: Finansiering 24th October 2012, 08:14 PM\nFinansiering af andel\nJeg har nu findet en andel, og skal vælge et lån. Er blevet tilbudt valget mellem et 20 årigt eller 30 årigt. Og også tildbudt mulighed for afdragsfrihed.\nJeg tror dog ikke jeg vælger...\nForum: Fejl 3rd October 2012, 12:12 AM\nProblemer med boligdebatten.dk og Chromeq\nForum: Generelt 22nd March 2012, 10:43 AM\nNationalbanken: Huspriserne burde stige\nInteressant statistik. Folk udskyder vel...\nInteressant statistik. Folk udskyder vel boligkøb, fordi de udskyder deres arbejdsliv/uddannelse.\nForum: Generelt 2nd January 2012, 02:27 PM\nPris på andel på vesterbro\nDen ydelsen er 3520\nForum: Generelt 2nd January 2012, 01:44 PM\nHar kig på en andel på Vesterbro tæt på Enghaveplads. 4. sal og god beliggenhed synes jeg selv.\n80 kvm. nyere køkken og bad. Alt i alt en fin lejlighed.\nLille forening som er vurderet til 19...\nForum: Off-topic 16th June 2011, 10:42 PM\nFuck jeg skal flytte, eller have en bil\nForum: Jura 31st May 2011, 01:47 PM\nSag vundet i ankenævnet - hvad nu?\nJeg vil tro du skal starte en indrivelsessag,...\nJeg vil tro du skal starte en indrivelsessag, eller hvad det hedder.\nDet måtte jeg selv gøre da jeg blev snydt for et værelse jeg aldrig nåede at bo i.\nVedkommende blev dømt til at betale, men da...\nForum: Generelt 13th April 2011, 06:36 PM\nHvad har jeg råd til igen...\nJeg forstår din pointe. Men jeg har boet i...\nJeg forstår din pointe. Men jeg har boet i Aalborg før, og har ingen intentioner om at flytte fra Kbh igen, medmindre det VIRKELIG er nødvendigt.\nAl tidssætning er GMT +1. Klokken er nu 05:52 PM.


strategylab.dk — Living strategy <!-\nHvad giver en organisation succes?\nI de tidlige år af det 20. århundrede ville vi have talt om organisationens finansielle muskler. Senere ville vi have talt om de patenter og teknologiske aktiver, som organisationen besidder og endnu senere om markedsmæssige magtpositioner og produkter.\nPenroses ”A resourcebased view of the firm” (fra 1959) ufortalt, så er det først indenfor de seneste 15 år, at disse traditionelle tanker om hvad, der skaber succes i organisationer, for alvor er kommet under beskydning. Kompetencebegrebet er blevet inn og siden 1970erne har erhvervsledere talt om at ”… medarbejderne er vores vigtigste ressource … ”.\nDet sagde de også i 1980erne og 1990erne – men mente de det? Måske, men der er i hvert fald ikke sket det store i forhold til den måde, medarbejderne så er blevet behandlet på – eller har følt sig motiveret på. Vore organisationer har nemlig basalt set ikke ændret sig.\nDet er påstanden i Lynda Grattons nye bog. Gratton er lektor og MBA studieleder ved London Business School, og hun starter bogen med at beskrive tre måder, hvorpå vi mennesker adskiller os fra teknologier og andre døde ting:\nVi eksisterer i tid. Mennesker er jo stærkt afhængige af vores historie og vore reaktioner følger tidsbestemte og ofte forudsigelige mønstre. F.eks. motiveres vi ofte at ting, som vi i fortiden har været gode til – psykologer kan fortælle at ens barns første oplevelse med at lære noget er bestemmende for vedkommendes forhold til at lære for resten af livet. Så det er med at gøre den første oplevelse til en succes!\nVi søger efter mening. I hvert fald i vores vestlige kulturkreds accepterer vi ikke passivt, hvad livet byder os – vi ønsker mening med livet, og det vi foretager os. Og gives vi ikke mening, så skaber vi den selv.\nVi har en sjæl. Mennesker er ikke udskiftelige dele ligesom komponenter i en maskine. Den relative forudsigelighed af vores reaktioner ufortalt, så ved vi, at de synergier, der skabes mellem mennesker – positive eller negative – er mangefold større og mere uforklarlige end synergier mellem teknologier. Jeg forstår dette begreb på den måde, at hvis menneskets håb og drømme vækkes, så kan vedkommendes præstationer øges med 1000% (funky energi fra bogen Funky Business) – det kan maskiner aldrig emulere.\nUd fra dette udgangspunkt har Lynda Gratton skrevet en absolut anbefalelsesværdig bog om, hvordan organisationer og strategisk ledelse burde se ud, hvis vi sætter mennesker i centrum – for alvor! Her er den implicitte antagelse, at dette vil skabe bedre performance for organisationen, end hvis den fortsætter som nu.\nGratton beskriver i sin bog ni kompetencer, som en ledelse og organisation skal mestre for at lykkedes med at sætte mennesker i centrum. Og her er vel bogens sande styrke – at den formår at sætte en række eksisterende trends og teoretiske retninger sammen i et sammenhængende og holistisk rammeværk.\nUd fra vor menneskelige eksistens i tid skal ledelsen kunne:\nSkabe stærke visioner, der engagerer og komitter mennesker.\nScanne omgivelserne og lære af hvad der sker i omgivelserne.\nSkabe lærende strategier, der er en løbende proces af læring, handling, observation og refleksion.\nIndholdet i disse kompetencer minder lidt om dels min egen tanke om, at strategi, blandt andet, handler om at finde og integrere de tidskonstanter, som organisationens marked og kompetencer (og dermed mennesker) udvikler sig med.\nDels minder indholdet meget direkte om Arie de Geus’ bog ”The living company”, hvor han netop udfolder tanken om strategi som en læreproces. Og endelig handler indholdet om strategisk scanning – et fagområde, som vi jo kender meget til i Strategy-Lab.\nUd fra tanken om at vi søger efter mening skal ledelsen kunne:\nDiagnosticere komplekse situationer med mennesker og andre aktanter.\nForstå disse komplekse situationer ud fra et system perspektiv.\nKunne tilpasse organisationens kompetencer ved løbende småforbedringer.\nHer trækker Gratton kraftigt på et af de dominerende perspektiver indenfor den lærende organisation, nemlig Peter Senge’s. Senge ser netop evnen til systemisk forståelse og analyse som den kritiske kompetence i den lærende organisation – han kalder dette for den femte disciplin.\nKompleksitet fordrer kompleks forståelse, og det er netop det, som systemteorien er opfundet til – hvilket mange vist efterhånden har glemt igen. Dog ikke Lynda Gratton. Og også indenfor tankerne om den lærende organisation fører dette naturligt hen til tankerne om løbende småforbedringer og tilpasning.\nUd fra tanken om at vi har en sjæl skal ledelsen kunne:\nForstå ud fra den følelsesmæssige intelligens.\nSkabe tillid til andre mennesker.\nOpbygge psykololgiske kontrakter med ægte kommitment.\nIndholdet i disse tre kompetencer trækker jo kraftigt på tankerne om værdibaseret ledelse, som i virkeligheden stammer helt tilbage fra snart glemte tanker om organisationsudvikling fra 1950erne og fremefter.\nVærdibaseret ledelse handler netop om ikke at give mennesker direkte ordrer, men i stedet vække deres motivation og længsel – åh ja, behandle dem som mennesker og ikke som maskiner. Læs eksempelvis En plus en er af og til mer’ end to.\nHvordan kommer man så der hen?\nHer løber vi ind i den sædvanlige klagesang – Grattons forandringsprocesmodel ligner, lige som alle de andre, Kotters rationelle otte steps model alt for meget. Gratton deler dog sin model op i indhold og proces:\nIndhold af forandringen:\nEn vision for organisationen på kort og langt sigt.\nEn forståelse af de nødvendige nuværende og fremtidige kompetencer – og gap imellem disse – for at nå til visionen.\nHRM processer designet til at ændre organisationens arbejdskontekst, dvs. belønningssystemer etc.\nProces for forandringen:\nSkabelse af bred involvering på tværs af organisationen.\nBackcasting tilbage fra den fremtidige vision.\nSkabelse af sammenhæng mellem forretningsmål og organisationens arbejdskontekst.\nHandlingsorientering via kommitment og inddragelse af medarbejderne.\nJa, hvem sagde Kotter på en ny måde? Der er dog to essentielle forskelle – emner som Gratton tager op og som Kotter ikke berører.\nDen første er anvendelsen af systemteoriens metoder og teknikker til at modellere og forstå forandringssituationen. Hvor Kotter, efter min opfattelse, er forsimplet analytisk og rationel, så er Gratton – i det mindste – kompleks analytisk. Men selv tror jeg meget på systemteoriens muligheder for at skabe forståelse for komplekse emner, hvorfor jeg ikke er sikker på, at den komplekse rationalitet er nok.\nDet andet er HRM processerne, som Kotter behændigt glemmer. Men her tager Gratton fat med belønningssystemer, skabelse af kommitment, understøttelse af forandringsprocesserne via målinger og – ikke mindst – inddragelse af de rigtige stakeholdere på de rigtige tidspunkter.\nMen alligevel – det er stadig bare forbedret Kotter. Jeg forstår ikke helt, hvorfor Lynda Gratton ikke tager tankerne om emergens alvorligt i sit arbejde med forandringsprocessen.\nOg nogle få gode råd om hvordan processen fortsættes – såsom bliv ved med at opbygge styrende koalitioner, skab forandringsparathed og husk at forandringsprocessen handler om følelser – er for lidt for mig.\nOpråb … igen!\nBogen slutter med det sædvanlige opråb til, i dette tilfælde, topledere og HR ansvarlige, primært med slogans a la:\nDream collectively – ja, den kunne jeg ikke oversætte til nogen form for dansk!\nBalancer korttids- og langtidsmål – great!\nSkab en organisation der sætter pris på mennesker.\nForstå organisationens virkelighed.\nSkab en engagerende strategi for menneskelige ressourcer.\nOg meget andet, som kunne være hentet direkte ud af konkurrenceskolen.\nLidt tynd vedrørende forandringsprocessen, som blot er et opkog af Kotter. Endvidere burde tankerne om emergens tages alvorligt, ligesåvel som de ellers gode råd om fortsættelse af forandringsprocessen forbliver ved intentionen.\nMen alt i alt en velskrevet og interessant bog, der formår at samle en lang række teoretiske bidrag i et holistisk rammeværk, som bør være af interesse for enhver, der gerne vil skabe organisationer for mennesker – organisationer, der performer bedre end maskinorganisationerne fra industrialderen.\nMetainformation: Titel: Living strategy\nUdgiver: FT Press


Julegave, sort - 2 stk. | FELIUS Design - Stilrene designs\nForside / JUL / Julegave, sort – 2 stk.\nJulegave, sort – 2 stk.\nMed julen følger gaver. Julegaven fra Felius Design er det helt rette og hyggelige juleophæng til den skønne juletid.\nJulegave, sort - 2 stk. antal\nVarenummer (SKU): GAS2 Kategori: JUL Tags: Jul, Ophæng, Sort


På tur gennem Sankt Pauli med nattevægteren\nHome Info På nattevagt i Sankt Pauli\nPå nattevagt i Sankt Pauli\nDu tager nattevagten !\nFølg med nattevægteren gennem Sankt Pauli. Guiden er uniformeret som den ægte Sankt Pauli nattevagt, sammen med ham vil du opleve Große Freiheit og alle de andre berømte steder.\nLær alle de lokale hemmelige steder at kende. Hør anekdoter om Davidwache, Joe Cocker, Herbertstraße, Paul McCartney og Beatles.


Forskningsprojekt: Mentalisering skal styrke tillid og tilknytning hos plejeforældre og plejebørn | Familieplejen København\nForskningsprojekt: Mentalisering skal styrke tillid og tilknytning hos plejeforældre og plejebørn\nFamilieplejen København skal deltage i et forskningsprojekt hos VIVE, hvor formålet er at afprøve en mentaliseringsbaseret indsats til plejefamilier, der oplever problemer i plejeforholdet.\nIndsatsen kaldes MBT – Mentaliseringsbaseret familieterapi til plejefamilier.\nSom behandlingsmetode hjælper MBT plejeforældrene og plejebørnene med at styrke deres mentaliseringsevner, kommunikation og problemløsning i stressede situationer, samt på specifikke områder, hvor mentalisering ikke har kunnet finde sted.\n- Vi vil gerne bruge MBT til at understøtte vores plejefamilier og hjælpe dem i stressede situationer med at gå fra ikke-mentaliserende interaktion til mentaliserende interaktion, der kan fremme tillid, tryghed og tilknytning. Vi har en forventning om, at det vil give plejefamilierne en oplevelse af, at de ved i endnu højere grad at arbejde med mentalisering kan løse de problemer, som de kæmper med og i sidste ende forhåbentligt forebygge sammenbrud i anbringelsen, siger Anne Melchior Hansen, Faglig leder i Familieplejen København.\nPlejeforældre kan hjælpe plejebarnet til at udvikle evnen til at mentalisere\nMange anbragte børn har en nedsat mentaliseringsevne. MBT som metode støtter derfor også plejeforældrenes kompetencer til at hjælpe deres plejebørn med at udvikle deres mentaliseringevner, så børnene kan få en tryg oplevelse af, at en pålidelig tilknytningsfigur har deres ”sind på sinde”.\nDesuden fremmer metoden plejefamiliens og plejebørnenes tilknytning og indbyrdes relationer – og samarbejdet mellem netværk, plejeforældre og -børn.\nMBT er udviklet af Anna Freud Centeret i London. VIVE har fået forskningsmidler til at afprøve MBT i en dansk kontekst, og målgruppen er plejefamilier med børn i alderen 4-17 år. Familieplejen København skal nu uddanne et antal familieplejekonsulenter, som får uddannelsen i MBT ved Anna Freud Centret. Under uddannelsen skal hver konsulent invitere en plejefamilie, der vil indgå i træningen sammen med deres plejebarn.\n- Potentialet for os er, at vi gennem forskningssamarbejdet med VIVE medvirker til en evidensbaseret viden om indsatsens effekt i en dansk kontekst og samtidig får uddannet nogle konsulenter, så vi selv fremadrettet kan iværksætte en evidensbaseret ekstraordinær understøttelse af vores plejefamilier, hvor der er behov for det, siger Anne Melchior Hansen.


N. C. Nielsen - Heavy handling maskiner og gaffeltrucks\nLandets største leverandør af gaffeltruck, terminaltraktorer og specialmaskiner\nN.C. Nielsen tilbyder komplette løsninger, der matcher alle udfordringer inden for intern transport. Vi udvikler individuelt tilpassede kundeløsninger. Uanset om det gælder små palleløftervogne til intern logistik over store containertruck, mobile kraner, terminaltraktorer til havne eller de helt store heavy handling-maskiner.\nVi importerer og forhandler de verdenskendte brands fra Linde, Terberg, Konecranes, Seacom m.fl.\n- og samarbejder med TII-Group omkring Scheuerle og Nicolas om SPMT-trailere. Vi forhandler desuden Allison transmissioner, TAB industribatterier og vores egenudviklede Lithium-ION batterier. Samtidig tilbyder vi vores egen serie førerløse truck fra NCN AGV.\nDagligt har vi over 105 servicemontører på vejene. De bakkes op af en landsdækkende serviceorganisation – og suppleres af branchens største reservedelslager. Desuden tilbyder N.C. Nielsen Skandinaviens største udvalg af brugte maskiner og udstyr – på nettet eller i vores moderne showroom i Balling.\nNCN Heavy Handling |\nGaffeltruck El - 1-8 ton\nGaffeltruck GAS/DIESEL - 1-8 ton\nHeavy Handling Og reachstacker\nN.C. Nielsen magasinet - Nr. 49\nVi leverer reservedele til din maskine fra branchens største reservedelslager\nSe alle vores spændende ledige stillinger\nVi gør det grønne valg nemmere - Lithium-ION til mange typer maskiner\nBliv klar til industri 4.0 med den nyeste generation af førerløse truck


5 apps der sparer dig penge - ELEKTRONISTA\nSmartphone-verdenen er fyldt med gode apps, som hjælper os med alt mellem himmel og jord. Derfor er der selvfølgelig også apps, der kan hjælpe dig med at få pengene til at række lidt længere. Så har du ondt i budgettet efter decembers julegaveindkøb og januarudsalg, er der hjælp at hente til at få overskuddet tilbage. Vi har samlet de 5 bedste spare-apps.\ne 5 apps hjælper både med indkøb, transport, studietilbud og alt muligt andet. De er alle gratis og fås både i Apples App Store og Google Play. Der er derfor ingen undskyldning for ikke at komme i gang.\nTilbudsugen – find de bedste køb\nEr du også træt af at bære den samme bunke reklamer ud i skraldespanden hver uge? Det er der råd for, og det kommer i form af app’en Tilbudsugen. Den hjælper dig altså både med ikke at overbelaste ryggen og madbudgettet.\nTilbudsugen har flere funktioner. Den første er at du kan læse reklamerne digitalt, og når du først har prøvet det, så går du nok aldrig tilbage til papirformen. Derudover kan du indtaste din indkøbsliste. Hvis det er din kæreste, mand eller kone, der skal købe ind den pågældende dag, kan du dele listen. Den sidste og måske smarteste funktion er, at app’en krydsrefererer indkøbslisten. På baggrund af alle ugens tilbud, finder den således den forretning, hvor det vil være billigst for dig at handle samlet set.\nToo Good To Go – minimér dit madspild\nEt af de rigtig store samfundsproblemer i dag er madspild. Der bliver smidt rigtig meget mad ud, specielt på restauranter, som laver for meget mad for at være dækket ind. Det har folkene bag app’en Too Good To Go sat sig for at afhjælpe.\nDet de gør er at samle alle de forretninger, der gerne vil mindske deres madspild og i stedet sælge deres overskudsmad til en lav pris. Når forretningerne er ved at lukke, primært i et tidsrum mellem klokken 21 og 22, kan du komme og hente en takeaway-boks med mad til en meget nedsat pris. Hvis du kan acceptere at spise lidt sent, eller hvis du har en dag, hvor du har decideret behov for det, så kan du næsten få mad billigere, end du selv kan lave det.\nStudiz – få de bedste studierabatter\nNår man er studerende, hører man ofte, at man kan få studierabat i forskellige forretninger og netshops. Det kan dog være svært at overskue, hvor tilbuddene findes, og derfor har holdet bag Studiz samlet dem for dig. Derudover indhenter de også forskellige deals til studerende, som varierer alt efter, hvornår du kigger. På den måde kan du få det pressede budget til at strække lidt længere, så du også har penge til andet og sjovere ting end bøger.\nDet du skal gøre er bare at vælge, hvor du bor henne, og så giver app’en dig de bedste studietilbud i byen. Den er klart bedst i de store studiebyer, men det er i sagens natur også der, hvor der findes flest studerende. Samtidig kan den også gøre dit studiekort digitalt, så du kan rabat, selv hvis du glemmer selve kortet.\nGo More – få et billigt lift\nHvis du har behov for mere transport, end hvad du selv kan stå for med din egen cykel, så kan det hurtigt blive meget dyrt med offentlige transport. Samtidig kan det virke som et stort spild eksempelvis at køre til Århus fra København med kun en enkelt person i bilen. Ved at kombinere de to ting – kørselsbehov og ledige sæder i bilen – er Gomore opstået.\nDet foregår på den måde, at den, der har et sæde ledigt, lægger turen ind på appen, og så kan folk købe turen. Derved deler man omkostningerne i ægte samkørselsånd, og det er altså oftest meget billigere end at køre med DSB. Samtidig er det godt for miljøet, da forureningen per person bliver meget mindre. Man kan altså kalde det for en ægte ”win-win” situation.\nSkype – ring gratis\nSkype er en af de mest kendte tjenester til videoopkald på computeren, men i de senere år har de også spredt sig til andre formater. Der er derfor ingen grund til at overbelaste din mobilregning mere end højest nødvendigt, så længe du har et gratis og ubegrænset wifi i nærheden.\nDu kan selvfølgelig stadig bruge Skype til videoopkald, men du kan også bare holde din mobil op til øret, præcis som du gør det normalt. Med Skype er det ganske gratis at ringe til udlandet, så længe du er opmærksom på at være tilkoblet et wifi. Hvis du har en kæreste på forretningsrejse eller en fætter i USA, så behøver du altså ikke at bekymre dig om at skulle gøre det kort.\nDet eneste det kræver er, at dem du ringer til også har installeret app’en. I de senere år er det endda blevet endnu lettere, da Microsoft har købt Skype. Det betyder, at hvis du har en Microsoft konto, så har du også adgang til Skype. På den måde glemmer du heller ikke dit password, hvis der går lang tid mellem at du bruger den.\nFind flere gode tips på sammenligningstjenesten Mikonomi.dk\nJeg glæder mig rigtigt meget til at se, hvor udbredt TGTG bliver. Der er virkeligt potentiale i den app :)\nDet irriterer mig lidt at man SKAL have GPS tændt for at bruge Studiz og TGTG – Det er da slet ikke nødvendigt og dræner bare batteri :) Det var en underlig tendens..\nEfter at have tastet alt info ind i Studiz ville verifikation af studiekort slet ikke gå igennem, efter flere forsøg og geninstallation er det stadig ikke lykkedes, så den får godt nok thumbs down fra mig!